Stelkalilja

Fritillaria bithynica er tegund plantna af liljuætt, sem fyrst var lýst af John Gilbert Baker. Engar undirtegundir finnast skráðar.

 Lýsing 

Stelkalilja er 7 - 20 sm. Laufin eru 5 - 12 oddbaugótt til egglaga, þau neðri vanalega pöruð, þau efri 3 í hvirfingu. Laukurinn að 2 sm að þvermáli. Blómin tvö til fjögur eru bjöllulaga, gulleit til græn að utan og innan, krónublöðin sjaldan með fjólubláar rendur. Blómgast í maí.

 Útbreiðsla 

Vesturhluti Tyrklands og Chios og Samos-eyjum í austur Miðjarðarhafi. Vex helst í opnum furuskógi eða í eikarkjarri(Quercus coccineus)

 Heimildir 

Baker, 1874 In: J. Linn. Soc., Bot. 14: 264
WCSP: World Checklist of Selected Plant Families

 Ytri tenglar 

Flokkur:Liljuætt